મેં ઑક્ટોબરના પહેલા અઠવાડિયામાં જ કાર ખરીદી હતી એમ જણાવીને કેટરિંગનો બિઝનેસ કરતા ડિસોઝાએ ‘મિડ-ડે’ને કહ્યું હતું કે ‘મેં મારા ઘર પાસે કાર પાર્ક કરી હતી અને કવર ચડાવ્યું હતું. એ કાર પાસે તે છોકરો આવ્યો હતો અને કવરને આગ લગાવી હતી. આગ ફેલાતાં કારનો પાછળનો ભાગ પૂરી રીતે બળીને ખાખ થઈ ગયો હતો. મારા ઘર પાસે કામ કરતા એક મજૂરે મને સમય પર ઘટનાની જાણ કરી હતી અને પેટ્રોલની ટૅન્ક સુધી આગ પહોંચવાની તૈયારી જ હતી ત્યારે મેં આગ બુઝાવી હતી. જો પેટ્રોલની ટૅન્ક સુધી આગ પહોંચી હોત તો બ્લાસ્ટ થયો હોત. હાલમાં મેં કાર ગૅરેજમાં રિપેરિંગ માટે આપી છે. મને ખબર નથી કે તેણે આવું કેમ કર્યું.’